Nou vir werkloosheid | Rapport
Johan Basson, Faerie Glen
Nou vir werkloosheid
deur Johan Basson, Faerie Glen
Sommige mense en bevolkings beskik oor genoegsame bronne om volhoubaar te kan lewe; ander moet 'n onderneming teen profyt bedryf om 'n lewensbestaan te maak; en ander verkoop hul dienste vir 'n bestaan.
Werkloosheid is die teelaarde vir onder meer armoede, hongerte, sosiale onrus en misdaad; die uitbuiting van die medemens; en stroping van die natuur. Die langtermyn-tendense van werkloosheid in 'n bevolking weerspieël die vlak van visioenêre leierskap, opvoeding, vaardighede, entrepreneurskap, werk­etiek, selfrespek en self-aktualisering, omgee-vir-mekaar-en-die-gemeenskapsbelang, kreatiwiteit, wêreldmededingendheid, infrastruktuur en netwerke in sodanige bevolking. Die vraag ontstaan: Hoe gaan ons as Suid-Afrikaners nou saam in die "werkloosheidswedstryd" speel? Of gaan ons nou liewer fokus op 'n bod om die Olimpiese Spele aan te bied?